Anexa nr. 1 la Proiectul de hotărâre nr. 41/15.05.2026


CALATORIE IN JURUL LUMII – propunere de proiect care va fi depusa in cadrul Programului de finantare al Administratiei Fondului Cultural National – sesiunea II/2026

SUMARUL PROIECTULUI

Proiectul propune o serie de activități de educație culturală în mediul rural (com. Belciugatele, jud. Călărași). Într-un context marcat de lipsa accesului la cultură, inițiativa noastră utilizează diversitatea culturală ca resursă pedagogică pentru a stimula gândirea critică și inteligența emoțională.
Programul include 10 ateliere educative care vor explora 4 țări cu poveștile, culturile și elementele lor identitare, și 2 excursii pentru copii și adulți la obiective cu valoare culturală și istorică. Proiectul se finalizează în luna decembrie cu un târg local de cultură și diversitate, organizat sub egida Drepturilor Omului.
Evenimentul include un spectacol performativ la care estimăm un public de 80-100 persoane și o expoziție tematică estimată să atragă minim 500 de vizitatori din comunitatea rurală.

BENEFICIARI:

· 50 de copii, majoritatea provenind din familii defavorizate din com. Belciugatele
· 50 de membri adulți ai familiilor acestora
· Comunitatea din Belciugatele

DURATA PROIECTULUI: august – decembrie 2026





ACTIVITATI

	Activitate
	Descriere pe scurt
	Beneficiari

	1. Ateliere de explorare culturală
	8 sesiuni interactive de prezentare a diverselor culturi (tradiții, muzică, hărți), punând accent pe valorizarea identității rome și universale.
	50 de elevi din care 25 din ciclul primar si 25 din ciclul gimnazial

	2. 2 Ateliere creative parinti-copii
	Sesiuni de lucru în echipă pentru a îmbunătăți comunicarea și implicarea familiei în educație.
	Cei 50 de elevi si min.20 de membri adulti din familiile acestora (parinti, bunici, frati mai mari etc)

	3. 2 excursii (la Targoviste si Golesti)
	2 excursii cu durata de 1 zi (fiecare excursie pentru 25 copii+25 adulti), cu toate costurile acoperite prin proiect
	Cei 50 de elevi si 50 de membri adulti din famiile acestora

	4. Un eveniment in comunitate cu durata de 1 saptamana in luna decembrie
	Un “targ” de cultura si diversitate culturala in care cei 50 de copii expun picturi, collage etc realizate la ateliere, fac un spectacol de muzica/ dans etc cu tematica tarilor si culturilor despre care au invatat si vor primi mici premii de participare in proiect
	Întreaga comunitate din Belciugatele (părinți, frați, bunici).

